bse
స్వల్ప లాభాలతో ముగిసిన స్టాక్‌ మార్కెట్లు
ముంబై, నవంబరు 28: బెంచ్‌మార్క్‌ స్టాక్‌ సూచీలు ఆరంభంలోని నష్టాలను కుదించుకని స్వల్పంగా లాభాలు ఆర్జించాయి. బ్యాంకింగ్‌ సెక్టార్‌రంగ స్టాక్స్‌ ఆర్‌బిఐ తాజా సిఆర్‌ఆర్‌ మార్గదర్శకాలు ప్రతికూలం అయ్యాయి. ఎస్‌అండ్‌పి బిఎస్‌ఇ సెన్సెక్స్‌ 26,350పాయింట్లవద్ద స్థిరపడింది. 34పాయింట్లు గరిష్టం గా లాభపడితే నిఫ్టీ 50సూచీ 13పాయింట్ల ఎగువన 8128 పాయింట్లవద్ద స్థిరపడింది. మార్కెట్లలో మిడ్‌క్యాప్‌ సూచి 1శాతం, స్మాల్‌క్యాప్‌సూచీ 0.6 శాతం లాభపడ్డాయి.మార్కెట్లపరంగా మొత్తం 1660 కంపెనీలు లాభాల్లో ముగిస్తే 931 కంపెనీల షేర్లు స్వల్పనష్టాలు చవిచూసాయి. మొత్తం 174 కంపెనీ లు స్థిరంగా ట్రేడింగ్‌ ముగించాయి. పార్లమెంటులో ఆర్థికమంత్రి ఆదాయపు పన్నుచట్టానికి సవరణలు ప్రతిపాదించారు. లెక్కలుతేలని నల్లధనం పట్టుబడితే 30శాతం పన్ను, పదిశాతం జరిమానా, 33శాతం సర్‌ఛార్జి ఉంటుందని ప్రకటించారు. ఇక వివిధ సెక్టార్లు, సూచీలపరంగాచూస్తే బిఎస్‌ఇ టెలికాం సూచి ఈరంగంలో భారీగా పెరిగింది. నాలుగుశాతం వృద్ధిని నమోదుచేసింది. భారతి ఎయిర్‌టెల్‌ ఐదుశాతం పెరిగింది. ఇతరత్రా బిఎస్‌ఇ రియాల్టీ 1.91శాతం, బిఎస్‌ఇ విద్యుత్‌ 174శాతం, బిఎస్‌ఇ యుటిలిటీస్‌ 1.41శాతంపెరిగాయి. ఇక మెటల్‌, మైనింగ్‌ రంగషేర్లు జిందాల్‌ స్టీల్‌, వేదాంత, జెఎస్‌డబ్ల్యుస్టీల్‌; హిందూస్థాన్‌ జింక్‌, ఏడుశాతంవరకూ పెరిగాయి.
అంతర్జాతీయ మార్కెట్లలో రాగిధరలు పెరగడమే ఇందుకుకీలకం. ఇక మద్యంకంపెనీల షేర్లు కూడా ఊపందుకున్నాయి. జిఎం బ్రూవరీస్‌, పయనీర్‌ డిస్టిలరీస్‌, రవికుమార్‌ డిస్టిలరీస్‌, ఎంపీ డిస్టిలరీస్‌, గ్లోబస్‌ స్పిరిట్స్‌ వంటివి 20శాతం ఎగువన ముగిసాయి. కౌంటర్లలో బయ్యర్ల సంఖ్య కొనుగోలు పరిమాణం కూడా భారీగా పెరిగింది. ఇక బ్యాంకింగ్‌ రంగ పరంగా కొంత మందగమనం స్తబ్దత చోటుచేసున్నాయి. ఎస్‌బిఐ, ఐసిఐసిఐ బ్యాంకులు ఎక్కువ నష్టపోయాయి. ఆర్‌బిఐ బ్యాంకులు ఇంక్రిమెంటల్‌ సిఆర్‌ ఆర్‌ కొనసాగించాలన్న ఉత్తర్వులు బ్యాంకింగ్‌షేర్లను దిగ జార్చాయి. అనువర్తన విధానంలో సిఆర్‌ఆర్‌ అమలుకావాలని సూచించింది. ఇక ముడిచమురుధరలు రెండుశాతం తగ్గా యి. బ్యారెల్‌కు ముడిచమురుధరలు 46.89డాలర్లుగా నడిచాయి.
అమెరికా వెస్ట్‌టెక్సాస్‌ ఇంటర్మీడియేట్‌ ముడి చమురు ఫ్యూచర్లు 38సెంట్ల దిగువన ముగిసాయి. బ్యారెల్‌కు 45.70 డాలర్లుగా నడిచాయి. యూరోపియన్‌ మార్కెట్లు దిగువస్థాయిలోనే ముగిసాయి. ఇటలీలోని అనిశ్చితి, ఒపెక్‌ సమావేశం వివరాలపై ఒత్తిడిపెరిగింది. యూరోపియన్‌ స్టాక్స్‌ 600 0.2శాతం దిగజారాయి. ఆసియా మార్కెట్లలో చైనా షాంఘై కాంపోజిట్‌ 0.46శాతం, హాంకాంగ్‌ హ్యాంగ్‌సెంగ్‌ 0.47శాతం, జపాన్‌ నిక్కీ 0.13శాతంపెరిగాయి. అమెరికా స్టాక్‌ మార్కెట్లు మాత్రం 0.2శాతం దిగ జారాయి. అధ్యక్షునిగా ఎన్నికైన ట్రంప్‌ ఆర్థిక వినిమయ విధివిధానాలు, స్వదేశీయ కంపెనీల శ్రేయస్సు పరిరక్షణకు ఇచ్చే ప్రాధాన్యం వంటివి అమెరికా లో ద్రవ్యోల్బణం పెంచుతాయని అంచనాలున్నాయి. అయితే కార్పొరేట్‌లకు లబ్ధిచేకూరుతుందన్న వాదనలు అమెరికా స్టాక్స్‌ను దిగజార్చాయి.